	Narva linn, Ida-Virumaa
	 Tiigi tn 4 kinnistu 


detailplaneeringu eskiis

SELETUSKIRI
1. PLANEERINGU KOOSTAMISE ALUSED
· Planeerimisseadus
· Narva linna ehitusmäärus
· Narva linna tööstuspiirkonna linna osa üldplaneering (kehtestatud Narva Linnavolikogu 21.10.2010 otsusega nr 143)

Käesoleva detailplaneeringu koostamisel on arvestatud järgmiste seaduste ja õigusaktidega:
· Ehitusseadus
· Raudteeseadus
· Ühisveevärgi ja -kanalisatsiooniseadus
· Asjaõigusseadus

· Vabariigi Valitsuse 23.10.2008.a määrus nr 155 “Katastriüksuse sihtotstarvete liikide ja nende määramise kord“
· Majandus- ja kommunikatsiooniministri 04.12.2012 määrus nr 78 „Ehitiste kasutamise otstarvete loetelu“

· Sotsiaalministri 04.03.2002 määrus nr 42 „Müra normtasemed elu- ja puhkealal, elamutes ning ühiskasutusega hoonetes ja müra mõõtmise meetodid“

· Sotsiaalministri 17.05.2002 määrus nr.78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“
· Vabariigi Valitsuse 27. oktoobri 2004 määrus nr 315 „Ehitisele ja selle osale esitatavad tuleohutusnõuded“
· Standard EVS 812-6:2012 Ehitiste tuleohutus. Osa 6: Tuletõrje veevarustus

· EVS 812-7:2008 Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus

· Eesti Standard EVS 842:2003 „Ehitise heliisolatsiooninõuded. Kaitse müra eest“
· Eesti Standard EVS 809-1:2002 „Kuritegevuse ennetamine, Linnaplaneerimine ja Arhitektuur 
Osa 1: Linnaplaneerimine“
·  Narva linna jäätmehoolduseeskiri

·  Narva linna ühisveevärgi ja -kanalisatsiooni arengukava 2008-2020
· muud õigusaktid ja nendele tuginevad eritingimused

· hea ehitustava
Detailplaneeringu jooniste koostamise aluseks on kasutatud Hades Geodeesia OÜ poolt jaanuaris 2013 koostatud  topograafilist plaani tehnovõrkudega (töö nr G0903).
2. PLANEERINGUALA LÄHIÜMBRUSE EHITUSLIKE JA FUNKTSIONAALSETE SEOSTE NING KESKKONNATINGIMUSTE ANALÜÜS, PLANEERINGU EESMÄRK. 

Tiigi tn 4 kinnistu paikneb Ida-Virumaal Narva linna lõunaosas, ajalooliselt välja kujunenud tööstuspiirkonnas, Tiigi tänava, Joala tee, ja Elektrijaama tee vahelisel alal, suurematest elamupiirkondadest kaugemal.
Narva linnas on soodsad tingimused ettevõtluse arendamiseks, sest seal on mitmeid juba väljaarenenud tööstusettevõtteid. Tööstuse jaoks on ette nähtud eraldi piirkond, mis jääb linna keskusest ja elamupiirkondadest eemale.

Detailplaneeringuga käsitletav ala paikneb suurema äri- ja tootmisala keskosas, kus hoonestus on püstitatud valdavalt nõukogude ajal. Krundid on väga erinevate suurustega, vahemikus 2 000m2 – 35 000m2. Planeeringualast põhja suunda ja kaugemale loodealale jäävad äri-tootmismaa krundid on enamuses hoonestatud, lähinaabruses idasuunas olevatel kruntidel on arendustegevus veel algusjärgus. Üldjuhul on äri-tootmishoonete kruntide hoonete ehitise alune pindala 40-50% krundi pindalast.

Teedevõrgustiku ja transpordiliikluse seisukohast asub Tiigi tn 4 maa-üksus soodsas piirkonnas. 
Narva on tähtis transiidipunkt Venemaa ja Lääne-Euroopa riikide vahel. Läbi linna kulgeb euroopa tähendusega automagistraal (E20) ja Tallinn - St. Peterburgi raudtee Raudteeühendus on Narval Tallinna, St. Peterburgi ja Moskvaga.
Ettevõtlus arendamiseks on piirkond soodne, kuna seal on olemas vajalik infrastruktuur. 
Planeeritav ala piirneb põhjakaarest Tiigi tänavaga, mis suunab liikluse Elektrijaama teele, mis on antud tööstuspiirkonna suurim tänav ja tagab koos Rahu tänavaga ühenduse Tallinna maanteega.
Ühistranspordivahenditeks Narvas on ainult autobussid. Kaugbusside terminal asub Vaksali tänaval, raudteejaama vahetus läheduses. Tööstuspiirkonnas on ühistranspordiliiklus väga nõrgalt välja arenenud. Piirkonda üldiselt läbivad linnaliinibussid nr 4, 6, 8, 9, 20, 35 ja tellimisbussid suurematele ettevõtetele töötajate transpordiks. Planeeritavale alale kõige lähem peatus „Kaubabaas“ asub Elektrijaama tee ja Tiigi tänava ristumiskoha läheduses.
Planeeringuala kontaktvööndi maastik on mitmekesine. Siin esinevad veekogud, metsad (väheväärtuslikud madalsoometsad) ja lagedad alad. Mõned alad on siin eriti atraktiivsed - tiikide ja Balti SEJ juurdevoolu kanali rannaäärsed territooriumid. Oma asukohaga on Kadastiku puhkeala puhvriks Kadastiku järve lõunaosas asuva olemasoleva tööstusala ning raudtee ääres paikneva Paemurru väikeelamupiirkonna vahel.  
Hoonestusviis piirkonnas on üldjuhul lahtine, ühel krundil reeglina üks kuni kolm hoonet. Detailplaneeringuala lähiümbruses kindlat hoonete ehitusjoont teede ääres pole välja kujunenud. 

Ida-Viru maakonnaplaneeringu teemaplaneeringust "Asustust ja maakasutust suunavad keskkonnatingimused" tulenevaid piiranguid käsitletaval maa-alal ei ole.

Planeeringuala paikneb tootmise ja äri arendamiseks logistiliselt heas asukohas, kruntide arendamisel on võimalik kasutada ja arendada edasi piirkonna olemasolevat infrastruktuuri. Hea teedevõrk tagab kiire ühenduse Tallinna ringteega ja sealt omakorda põhimaanteedega ning Muuga sadamaga. Töökohtade loomine Maardu ning teiste elamualade läheduses annab võimaluse töötajate leidmiseks lähipiirkonnast, mis omakorda vähendab pendelliikumist suurima tõmbepunkti Tallinna suunal. Töökohtade lisandumine elavdab sotsiaal-majanduslikku sfääri.

Tiigi tn 4 kinnistu detailplaneeringu realiseerumisel tekib paindliku, nõudlusest tuleneva äri-, teenindus ja väiketootmiskeskkond. Logistiliselt väga soodsa asukoha tõttu Muuga sadama ning Tallinn-Narva tee vahel, on piirkonnal potentsiaali muutuda logistikakeskuseks, pakkuda erinevaid äri- ja tootmisobjektide rajamise võimalusi. Äri ja tootmishoonete kavandamine planeeringualale vastab täielikult üldplaneeringu põhimõtetele piirkonna arengust.

Äri-tootmiskrundid on varustatud või ette nähtud liituma ühisveevarustuse ja -kanalisatsiooniga. 

Tiigi tn 4 kinnistu detailplaneeringu koostamise eesmärgiks on luua võimalused antud alale kaasaegsetele tingimustele vastava tootmis- ja ettevõtlusala rajamiseks (olemasoleva maaüksuse jagamine väiksemateks kruntideks, tekkivatele kruntidele maakasutuse sihtotstarbe määramine, ehitusõiguse ulatuse määramine äri- ja väiketootmise hoonete püstitamiseks, hoonestuse arhitektuuritingimuste väljatöötamine, liikluskorralduse (juurdepääsud ja parkimine), ala heakorrastuse ja haljastuse ning  tehnovõrkudega varustamise lahendamine).
Käesolev detailplaneeringu eskiislahendus ei sisalda kehtiva Narva linna tööstuspiirkonna linna osa üldplaneeringu muutmise ettepanekut.
3. OLEMASOLEVA OLUKORRA ISELOOMUSTUS.
3.1.  Planeeringuala asukoht ja iseloomustus.
Detailplaneeringuga käsitletav Tiigi tn 4 kinnistu asub Narvas Kulgu linnaosas Tiigi tänava, Tehase tänava ja Elektrijaama tee vahelises kvartalis.

3.2.Planeeringuala maakasutus ja hoonestus.
	nimetus
	kü nr
	pindala 

maakatastri andmetel
	sihtotstarve
	hoonestus
vastavalt riikliku ehitisregistri andmetele

	Tiigi tn 4
	51105:002:0052
	44030 m² 


	100% 
ärimaa
	1) 120257233 - õppehoone 
    (eh.al 1647m2, netopind 3188,6m2, 
3 korrust);
2) 120257240 - ühiselamu 
 (eh.al 838m2, neto 3334,9m2, 5 kor rust);
3)120257246 - õppetöökojad
    (eh.al 1878m2, neto 21634,9m2, 
1 korrus);
4)120257249 - garaažid 
(eh.al 157m2, neto 135,5m2, 1 korrus);
5) 120257254 - pumbajaam 
(eh.al 26m2, 17,6m2, 1 korrus);

	Tiigi tn 4b
	51105:002:0007
	113m2
	100% 
tootmismaa
	118006646 - alajaam 
(eh.al 58m2, 50,5m2, 1 korrus)


3.3. Planeeringualaga külgnevad kinnistud ja nende iseloomustus.
Tiigi tn 4 kinnistu piirneb kirdest Tiigi tänavaga (Tiigi tänav L1, 51105:002:0042, 100% transpordimaa), idast ja kagust hoonestamata reformimata maaga, lõunast hoonestamata Elektrijaama tee 20 100% tootmismaa maaüksusega (51105:002:0043) ja läänest hoonestamata Tiigi tn 2p tootmismaa maaüksusega (51105:002:0044). Tiigi tn 4 kinnistu lähipiirkonnas on kasutamata rohumaad lääne, põhja ja idasuunas) või puistualad (lõuna-edelasuunas). 

Lähimad hooned paiknevad 140m kaugusel kagusuunas ja 200m kaugusel läänesuunas.
3.4. Olemasolevad teed ja juurdepääsud.
Juurdepääs Tiigi tn 4 maaüksusele on põhjapiiril olevalt Tiigi tänavalt.
3.5. Olemasolev tehnovarustus.
Käesoleval ajal on Tiigi tn 4 krundil vee-, kanalisatsiooni-, elektri- ning sidevarustus. Kinnistu sademeteveed immutatakse pinnasesse.
3.6. Olemasolev keskkond ja haljastus.

Planeeringualal kasvab üksikuid suuri puid ja puudegruppe.
Planeeringualal ei ole looduskaitsealuseid objekte, pinnasereostust ei ole täheldatud.

3.7. Kehtivad piirangud.
Planeeringuala asub B-kategooria suurõnnetuse ohualas R = 2000m, kus ohu tüübiks on kloori mürgisus. 
4. PLANEERINGULAHENDUS.
Narva linna tööstuspiirkonna linna osa üldplaneeringu kohaselt paikneb Tiigi tn 4 kinnistu ettevõtlus- ja Kadastiku järve (karjäär Kadastik-1) puhkeala piirkonnas.
Vastavalt üldplaneeringu seletuskirja p-s 3.1 Ülaplaneeringu tsoneeringukaardi juhtotstarbed ja tsoneeringukaardil on tähistatud erinevate värvidega alad ja neid täpsustavate tähistega kajastatud üldplaneeringu maa-alade üldiseid maakasutustingimused. Need on territooriumi valdavate kasutamise sihtotstarvete üldistused, mis määravad ära edaspidise maakasutuse põhisuunad. Üldplaneering reserveerib maa-ala mingiks kindlaks tulevikus kasutatavaks juhtotstarbeks vastavuses praeguse sihtotstarbega.

Tiigi tn 4 maaüksuse juhtfunktsiooniks on vastavalt Narva linna tööstuspiirkonna linna osa üldplaneeringule ärimaa reservmaa (BR). 
Maa juhtotstarbe reserveerimise all mõistetakse alasid, mis on reserveeritud teiseks maakasutamise eesmärgiks, kui seda on nende praegune sihtotstarve. Reserveeritud maakasutuse juhtotstarve võib koosneda ka teistest antud piirkonda sobivatest maakasutuse sihtotstarvetest kuni 45% ulatuses antud juhtotstarbe pindalast.
Äri reservmaale (BR) võib rajada ainult äriotstarbelisi hooneid ja rajatisi nagu bürood, laod, tanklad, autoremondi töökojad, kauplused jt kaubandus-, ning teeninduspinnad, söögikohad, keskkonnaohutu väiketootmisega (nt arvuti- või elektroonikaseadmete valmistamisega vms) tegelevate ettevõtete ruumid jms. Samuti on sinna lubatud rajada ka tehnilisi kommunikatsioone, alajaamasid, teid, parklaid, haljastuid vms infrastruktuur, mis teenindab ärifunktsiooniga maakasutust. Samuti on lubatud sinna rajada vaba-aja veetmisega seotud ettevõtteid jms.

Käesoleval ajal on Tiigi tn 4 maa-üksuse sihtotstarve 100% ärimaa.
Ärimaale (sh olemasolev katastrijärgne ärimaa või ärihoonete juurde kuuluma hakkav maa, maakasutusplaanil tähisega B) võib rajada ainult ärimaa sihtotstarbega haakuvaid hooneid ja rajatisi nagu bürood, laod, tanklad, autoremondi töökojad, kauplused ja kaubandus- ning teeninduspinnad, meelelahutuse- ja söögikohad, keskkonnaohutu väiketootmisega (nt plastakende valmistamine, elektroonika monteerimise vms) tegelevate ettevõtete ruume jms maakasutust, mis ei nõua otseselt tootmismaa sihtotstarbe määramist. Samuti on sinna lubatud rajada ka tehnilisi kommunikatsioone, alajaamasid, teid, parklaid, haljastuid vms infrastruktuuri, mis teenindab ärifunktsiooniga maakasutust.

Käesoleva detailplaneeringuga on Tiigi tn 4 maa-alale ette nähtud laohooned, koolituskeskus, majutushoone (end ühiselamu), ärihooned (bürood, kaubandus- ja  teenindus, autoremont), keskkonnaohutu väikeettevõtluse hooned. Nimetatud kasutusotstarbed on antud asukohta sobivad, kuna Tiigi tn 4 maaüksusest idasuunas on ettevõtlusehitiste reservmaad (TR+BR) ja kagusuunas tootmismaa (T), kuhu võib rajada äri- või tootmismaa sihtotstarbe järgse maakasutusega haakuvaid ettevõtteid. 
Tiigi tn 4 maaüksuse edelapiirile on üldplaneeringus ette nähtud perspektiivne raudteetrass kaitsevööndiga 30 m.
4.1. Krundijaotuskava 

Käesoleva detailplaneeringuga on ette nähtud olemasolevast Tiigi tn 4 kinnistust 7 hoonestatava krundi moodustamine. 
Tiigi tn 4b kinnistul paikneb olemasolev alajaam ning selle maaüksuse piire ega sihtotstarvet ei ole ette nähtud muuta.
4.2. Kruntide ehitusõigus.
	Krunt pos nr 1 aadressi ettepanekuga Tiigi tn ....


      - krundi pindala: 9 290 m2 
 - maa sihtotstarve: 100% ärimaa või 

                             kuni 55% ärimaa ja 45% tootmismaa liitsihtotstarve 
 - maa sihtotstarve detailplaneeringu järgi: BB/BT/TH/TL

 - lubatud suurim hoonete arv: kuni 3



- lubatud suurim korruselisus: kuni 3



- lubatud suurim hoonete ehitusalune pind: kuni 4645 m2



- lubatud suurim suletud brutopind: kuni 9290 m2



- lubatud suurim katuseharja kõrgus: kuni 15 m
Piirangud:
                 -persp raudtee kaitsevöönd 30m äärmise rööpa teljest

	Krunt pos nr 2 aadressi ettepanekuga Tiigi tn ....


      - krundi pindala: 6552 m2 




- maa sihtotstarve: 100% ärimaa
- maa sihtotstarve detailplaneeringu järgi: BB/BT/TH/TL




- lubatud suurim hoonete arv: kuni 3



- lubatud suurim korruselisus: kuni 5



- lubatud suurim hoonete ehitusalune pind: kuni 3275 m2



- lubatud suurim suletud brutopind: kuni 10 200m2



- lubatud suurim katuseharja kõrgus: kuni 15m

	Krunt pos nr 3 aadressiga aadressi ettepanekuga Tiigi tn ...


      - krundi pindala: 5312 m2 
 - maa sihtotstarve: 100% ärimaa 

- maa sihtotstarve detailplaneeringu järgi: BB/BT/TH/TL




- lubatud suurim hoonete arv: kuni 2



- lubatud suurim korruselisus: kuni 5



- lubatud suurim hoonete ehitusalune pind: kuni 2656 m2



- lubatud suurim suletud brutopind: kuni 10 350m2



- lubatud suurim katuseharja kõrgus: kuni 15m



	Krunt pos nr 4 aadressi ettepanekuga Tiigi tn ....


      - krundi pindala: 3119 m2 


- maa sihtotstarve: 100% ärimaa
- maa sihtotstarve detailplaneeringu järgi: BB/BT/TH/TL




- lubatud suurim hoonete arv: kuni 5




- lubatud suurim korruselisus: kuni 5




- lubatud suurim hoonete ehitusalune pind: kuni 1555 m2



- lubatud suurim suletud brutopind: kuni 10 350m2



- lubatud suurim katuseharja kõrgus: kuni 25m



	Krunt pos nr 5 aadressi ettepanekuga Tiigi tn ....


      - krundi pindala: 4640 m2 




- maa sihtotstarve: 55% ärimaa ja  45 % tootmismaa liitsihtotstarve
- maa sihtotstarve detailplaneeringu järgi: BB/BT/TH/TL




- lubatud suurim hoonete arv: kuni 5




- lubatud suurim korruselisus: kuni 7



- lubatud suurim hoonete ehitusalune pind: kuni 2320 m2



- lubatud suurim suletud brutopind: kuni 13 500m2



- lubatud suurim katuseharja kõrgus: kuni 25m



	Krunt pos nr 6 aadressi ettepanekuga Tiigi tn ....


      - krundi pindala: 113m2 




- maa sihtotstarve: 100 % tootmismaa

- maa sihtotstarve detailplaneeringu järgi: BB/BT/TH/TL




- lubatud suurim hoonete arv: 1



- lubatud suurim korruselisus: 1



- lubatud suurim hoonete ehitusalune pind: kuni 70 m2



- lubatud suurim suletud brutopind: 70 m2



- lubatud suurim katuseharja kõrgus: kuni 6 m



	Krunt pos nr 7 aadressi ettepanekuga Tiigi tn ....



      - krundi pindala: 13 970 m2 




- maa sihtotstarve: 55% ärimaa ja  45 % tootmismaa liitsihtotstarve
- maa sihtotstarve detailplaneeringu järgi: BB/BT/TH/TL




- lubatud suurim hoonete arv: kuni 2



- lubatud suurim korruselisus: kuni 3



- lubatud suurim hoonete ehitusalune pind: kuni 3574 m2



- lubatud suurim suletud brutopind: kuni 7508 m2



- lubatud suurim katuseharja kõrgus: kuni 15 m



	Krunt pos nr 8 aadressi ettepanekuga Tiigi tn ....



      - krundi pindala: 11 540 m2 



- maa sihtotstarve: 55% ärimaa ja  45 % tootmismaa liitsihtotstarve

                 - maa sihtotstarve detailplaneeringu järgi: BB/BT/TH/TL




- lubatud suurim hoonete arv: kuni 4



- lubatud suurim korruselisus: kuni 3



- lubatud suurim hoonete ehitusalune pind: kuni 5770 m2



- lubatud suurim suletud brutopind: kuni 11540 m2



- lubatud suurim katuseharja kõrgus: kuni 15 m




Krundi kasutamise sihtotstarvete tähistuse seletused detailplaneeringu järgi („Planeeringute leppemärgid“ Keskkonnaministeerium 2002):

BB – kontori- ja büroohoone maa

BT – kaubandus-, toitlustus- ja teenindushoone maa

TH – tootmishoone maa

TL – laohoone maa

4.3. Ehitiste arhitektuurinõuded.
Ehitiste projekteerimisel ja ehitamisel tuleb lähtuda heast ehitustavast ja üldtunnustatud ehitusreeglitest, Ehitusseadusest ning Narva linna ehitusmäärusest. Kruntidel, kus on määratud ehitusõigus, on lubatud hoonete ehitamine vastavalt käesoleva detailplaneeringuga määratud ehitusõigusele ja tingimustele. 
Hoonestus võib paikneda ainult krundile märgitud hoonestusalas. 

Planeeringuga määratletud ehitiste maksimaalne lubatud kõrgus on katuse harja kõrgus hoonega külgnevast maapinnast.
Kavandatavate hoonete arhitektuur eeldab antud piirkonnas asjalikkust ja soliidsust. Hoonete ja rajatiste jms kavandamisel tuleb tagada nende arhitektuurne ja esteetiline sobivus konkreetsesse asukohta. Arhitektuurse ja esteetilise sobivuse tagamine on vajalik, et hoida tasakaalu olemasolevate väärtuste, rohevõrgustiku, hoonestatud kruntide ja uute projekteeritavate hoonete ja rajatiste arhitektuursete lahenduste vahel. Hästi läbitöötatud ja konkreetsesse kohta sobitatud kestva väärtusega arhitektuursed lahendused tagavad meeldiva äri- ja väiketootmisala ja selle hea maine.
Hoonete püstitamise, laiendamise ja/või rekonstrueerimise projekteerimisel lähtuda kaasaegsest hoonestusstiilist ja arhitektuurivõtetest.
Soovitav on suuremate hoonete puhul nende liigendamine mahuliselt või huvitavate välispindade struktuuri ja/või värvilahendustega.
Hoonete fassaadide välisviimistluses tuleb kasutada äri-, lao- ja tootmishoonetele sobivaid fassaadikattematerjale (näiteks erinevad metall-profiilpaneelid, betoon, värvitud krohvipinnad, klaasfassaad või nende kombinatsioonid).

Hoonete katuseharja suund või hoone põhimaht peab olema risti või paralleelne Tiigi tänavaga.
Hoonestusviis: üldjuhul  lahtine, osaliselt plokistatud kruntide vahelisel piiril;
Hoonete katusekalle: 00 - 30°; Väiksemad hooneosad võivad olla erineva katusekaldega.

Hoonete välisviimistlus määrata konkreetsete ehitusprojektidega. Viimistlusmaterjalidele kitsendusi ei seata;
Hoone ±0,00 täpsustada ehitusprojektis;
Kruntidel on sihtotstarbe teenindamiseks lubatud teede, parklate ja tehnovõrkude rajamine. 
Hoonete eskiislahendus tuleb eelnevalt kooskõlastada Narva linnaarhitektiga, kes vajadusel väljastab täiendavad ehituslikud tingimused. 
4.4. Piirded.
Krundi piiridele on lubatud rajada metall-võrkpiirded kõrgusega kuni 2m tänava pinnast.
4.5. Nõuded ehitusprojekti koostamiseks:
· Hoonete projekteerimisel arvestada:
-Eesti Standard EVS 894:2008 “Loomulik valgustustus elu- ja bürooruumides”.

-Sotsiaalministri 4. märtsi 2002. a määrusega nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid“ asjassepuutuvate nõuetega ja Eesti Standard EVS 842:2003 „Ehitise heliisolatsiooninõuded. Kaitse müra eest“.
-Sotsiaalministri 17. mai 2002. a määrusega nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“ asjassepuutuvate nõuetega;
· Tehnovõrkude ehitusprojekti koostamiseks taotleda insenervõrkude ja/või ressursivaldajatelt täpsustatud tehnilised tingimused.
· Tehnovõrkude ehitusprojektid kooskõlastada võrguvaldajatega ja/või ressursivaldajatega.
· Haljastusprojekt, millega lahendada ka võimalikud väikevormid ja haljastuse liigiline koosseis, koostada ja esitada hoone ehitusprojekti mahus. 

· Lammutus- ja ehitusprojektid koos haljastuskavaga kooskõlastada enne ehitusloa taotlemist kohaliku omavalitsusega.

· Projekteeritava hoone ehitusprojekt tuleb täiendavalt kooskõlastada Päästeameti Ida päästekeskusega.
· Rajatavatele hoonetele kehtib energiamärgise taotlemise kohustus alates 01.01.2009.

4.6. Tänavate maa-alad, liiklus- ja parkimiskorraldus.
Juurdepääs planeeringualale on kahesuunalise liiklusega Tiigi tänavalt. Tiigi tänav on Narva linna tööstuspiirkonna linna osa üldplaneeringus määratud veoliikluse teeks. Suureneva liikluskoormuse tõttu võib osutuda vajalikuks Tiigi tänava rekonstrueerimine veotänava (veotänav on ladude või tööstusala tänav, mis suunab seal tekkiva liikluse kõrgema liigi tänavale, EVS 843:2003 Linnatänavad) nõuetele vastavaks.
Käesoleva detailplaneeringu eskiislahenduses on vastavalt Narva linna tööstuspiirkonna linna osa üldplaneeringule Tiigi tänava lõunapoolsele küljele kavandatud kahesuunaline kergliiklustee laiusega 3m, sõidutee ja kergliikluse tee vahele jääb ohutusriba laiusega 3m.
Tiigi tänavalt on kavandatud planeeringualale kolm juurdepääsu, millest üks juurdepääs on olemasoleva sissesõidu asukohal. Juurdepääsuteed on ette nähtud laiusega 5,0 - 7,0 m. Ülejäänud krundi osadest ei tohi olla väljasõite või määratakse need täiendavalt ehitusprojektis. 

Detailplaneeringus on määratud Tiigi tänava kaitsevöönd ja see on kuni Tiigi tn 4 kinnistu piirini.

Kõik planeeringauala sisesed teed on kavandatud kahesuunalise liiklusega, laiusega 5,0 - 7,0 m.

Parkimine peab olema lahendatud omal krundil, üldkasutatavaid parklaid käesoleva detailplaneeringuga ei ole kavandatud. 
Parkimiskohtade arvutus peab vastama Eesti Standardi EVS 843:2003 „Linnatänavad“ tabel 10.1 Eesti linnase ehitiste parkimisnormatiivid (lk 212) vahevööndi normatiivile.
Vajadusel anda hoone ehitusprojektis liikumis-, nägemis- ja kuulmispuudega inimestele hoonete ja ehitiste ligipääsetavust ja kasutamist tagavad lahendused ning projekteerida vähemalt 3 parkimiskohta hoone peasissepääsu ligiduses. 

Narva linna tööstuspiirkonna linna osa üldplaneeringu joonistel on kajastatud võimalik perspektiivne kaubaraudteetrass, mis paikneb Tiigi tn 4 edelapiiri naabruses, üldplaneeringuga määratud raudtee reservmaal (maakasutusplaanil tähisega LRR). Täpne kaubaraudtee trassi asukoht kuulub täpsustamisele koostatavate detailplaneeringute ja raudteeprojektide käigus.
Käesoleva detailplaneeringuga ei ole Tiigi tn 4 maaüksuse piires perspektiivse raudtee ületamist autotranspordiga või jalakäijatele kavandatud.
4.7. Haljastuse ja heakorra põhimõtted.
Koos hoonestuse rajamisega tuleb krundid ka heakorrastada ja haljastada.

Haljastuse rajamisega äri-, teenindus- ja väiketootmisobjektide ümbruses tuleb luua külastajatele ja ka töötajatele mugav, esteetiline ning ohutu välisruum ning tagada paremad töötingimused (haljastus pidurdab näiteks tuuletugevust äri- ja tootmishoonete vahel, luues meeldivamad töötingimused laoplatsil töötavate inimeste jaoks). Alale kavandada terviklik maastikuilme.
Kavandatud kruntidele on käesoleva detailplaneeringu eskiislahendusega ette nähtud haljastuse rajamise kohustus minimaalselt 10% ulatuses krundi pindalast.
Haljastuse rajamisel arvestada pinnase iseärasustega ja kasutada looduslikult antud asukohta sobivaid liike, vältida tuleb liigset võõrpuuliikide kasutamist. Haljastus peab olema mitmerindeline ja eriliigiline, mis annab parema võimaluse rohelise ekraani toimimiseks võimalike kahjulike keskkonnamõjude leevendamiseks või vältimiseks. Uut haljastust kavandada sissepääsude ja siseteede äärde ning võimalusel ka hoonete ümber. Planeeringualal ehituse käigus tuleks säästa väärtuslikke puuliike.

Täiendava haljastuse rajamine planeeringujärgselt moodustatavatel kruntidel tuleb lahendada hoone(te) ehitusprojekti(de)s. Haljasalade paigutus ja kujundus peab võimaldama ala lihtsalt ning mugavalt kasutada ja hooldada.

Planeeringuala vahetusse põhjanaabrusse jääb Kadastiku järv (karjäär Kadastik-I), mille ümbruses paikneb avalik puhkeala. Sellest tulenevalt eraldi puhkekohtade kavandamise vajadus planeeringualale puudub.

Kruntide ehitusjärgsel heakorrastamisel tuleb lähtuda korrastatud linnaruumi kujundamise eesmärgist. 

Käesolevas detailplaneeringu eskiisis on Tiigi tänava poolsele piirile ette nähtud haljasriba rajatava kõrghaljastusega.
Iga krundi täpne haljastuse ja heakorra osa tuleb lahendada hoone(te)ehitusprojekti mahus koostatava haljastusprojektiga, millega lahendada ka võimalikud väikevormid ja haljastuse liigiline koosseis.

4.8. Vertikaalplaneerimine.
Kinnistu vertikaalplaneerimisega tuleb vältida vihma ja pinnasevee juhtimist naaberkinnistutele. Vertikaalplaneerimine lahendatakse ehitusprojekti koostamise käigus.

4.9. Tuleohutusabinõud.
Käesoleva detailplaneeringu koostamisel on arvestatud Eesti Vabariigi Valitsuse 27. oktoobri 2004 määrusega nr 315 „Ehitisele ja selle osale esitatavad nõuded“, standarditega EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus“, EVS 812-6:2012 „Tuletõrje veevarustus“ jms.

Hooned on lubatud püstitada detailplaneeringu põhijoonisele märgitud hoonestusalale. Iga konkreetse hoone tulepüsivusklass määratakse selle ehitusprojektiga vastavalt hoone kasutusotstarbele, tehnoloogiale, kehtivale seadusandlusele jm normdokumentidele. Planeeritud hoone(te) (hoonestusala) ja naaberkinnistutel olevate hoonete vahekaugus peab olema vähemalt 8m.

Eesti Vabariigi Valitsuse 27. oktoobri 2004 määruse nr 315 § 19. Tule naaberehitistele leviku takistamine:

(1) Tule levik ühelt ehitiselt teisele ei tohi ohustada inimeste turvalisust ega põhjustada olulist majanduslikku või ühiskondlikku kahju.

(2) Lõikes 1 nimetatu täitmiseks peab hoonetevaheline kuja takistama tule levikut teistele hoonetele, kusjuures juhul, kui hoonetevahelise kuja laius on alla 8 m, tuleb tule leviku piiramine tagada ehituslike või muude abinõudega.

(3) Lõikes 2 nimetatud hoonetevahelise kuja arvestamisel võib lugeda üheks hooneks tuletõkkesektsiooni nõuetele vastavat hoonetekompleksi, kusjuures:

1) sellised hooned peavad olema tuleohutusest lähtuvalt samases klassis, vastavalt kas TP1, TP2 või TP3;

2) selliste hoonete kasutajate arv ja korruste pindala on väiksemad hoonetekompleksile kohalduvatest lisas 2 nimetatud arvväärtustest.

Arvestuslik kustutusvee vajadus on ca 20 l/sek. Tuletõrjevee hüdrandid on ette nähtud Tiigi tänava ühisveevarustuse baasil. Tuletõrje hüdrandid peavad vastama standardi EVS 812-6:2012 „Tuletõrje veevarustus“ nõuetele. 
Juhtumil, kui kinnistule rajatakse objekt, mille tulekustutusvee vooluhulk ületab ühistorustikust saadava veehulga, tuleb kinnistule paigaldada vastava mahutavusega tulekustutusvee mahuti. Mahuti asukoht ja mahutavus täpsustada hoone(te) ehitusprojektides. 
Hoonete projektides määrata hoonete tuletõkkesektsioonide suurused ja vajalik tuletõrjevee vajadus. Hoonete projektides arvestada EVS-ga 812-6:2012 „Ehitiste tuleohutus; Osa 6: Tuletõrje veevarustus“ ning EVS-s 812-4:2011 „Ehitiste tuleohutus; Osa 4: tööstus- ja laohoonete ning garaažide tuleohutus“ kirjeldatud nõuetega. Sisemine tuletõrjesüsteem lahendada edasistes projekteerimisetappides
Tuletõrjetehnika juurdepääs hoonele peab olema tagatud vähemalt kolmest küljest.

Hoonete ehitusprojektid tuleb täiendavalt kooskõlastada Päästeameti  Ida päästekeskusega.

4.10. Servituutide vajaduse määramine

Vt. p 4.2. Kruntide ehitusõigus.

5. KESKKONNATINGIMUSED JA VÕIMALIKU KESKKONNAMÕJU HINDAMINE.
Arvestades Tiigi tn 4 detailplaneeringuala asukohta Narva linna tööstuspiirkonnas ning lähtudes planeeringuala ja selle lähiümbruse keskkonnatingimustest ja maakasutusest, ei põhjusta kavandatud äri- ja teenindushoonete ning väiketootmise hoonete rajamine, nende sihtotstarbeline kasutamine ja kavandatud tegevused antud asukohas keskkonnariske ega tekita ümbritsevale keskkonnale olulist keskkonnamõju.
Käesoleva detailplaneeringuga seatakse nõue, et planeeringualale ei ole lubatud keskkonnaohtliku äritegevust või väiketootmist, st kõiki neid tegevusi, mis kajastuvad Keskkonnamõju hindamise ja keskkonnajuhtimissüsteemi seaduse § 6 lg 1 toodud loetelus.
Käesoleva detailplaneeringuga kavandatava tegevusega kaasnevaid negatiivseid kõrvalmõjusid ei ole ette näha. 
Planeeritava tegevusega ei kaasne eeldatavalt olulisi kahjulikke tagajärgi nagu vee, pinnase või õhusaastatus, jäätmeteke, müra, vibratsioon, valgus, soojus, kiirgus ja lõhn.

Tegevusega kaasnevad võimalikud mõjud on ehitusaegsed, nende ulatus piirneb peamiselt planeeringualaga ning avariiolukordade esinemise tõenäosus on väike, kui detailplaneeringu elluviimisel arvestatakse detailplaneeringu tingimusi ja õigusaktide nõudeid.
Vastavalt EELIS andmebaasile ja Maa-ameti kaardiserveri informatsioonile ei ole planeeringualal ega selle lähialal kaitstavaid loodusobjekte, planeeringuala ei paikne Natura 2000 võrgustiku alal. Kavandatud tegevus ei avalda olulist mõju ning ei põhjusta keskkonnas pöördumatuid muudatusi, ei sea ohtu inimeste tervist, heaolu, kultuuripärandit ega vara. 

Narva linna tööstuspiirkonna linna osa üldplaneeringu haljastuse ülevaate skeemi kohaselt ei paikne Tiigi tn 4 maaüksus piirangutega alal. Tiigi tn 4 kinnistul ei paikne maastikuliselt väärtuslikke alasid, mida planeeringuga kavandatav tegevus võib negatiivselt mõjutada.

Detailplaneeringuga kavandatav tegevus ei kahjusta inimeste tervist, heaolu ega vara, sest planeeringu elluviimisega ei kaasne olulist õhusaaste ega mürataseme suurenemist, ärihoonete projekteerimisel arvestatakse hoone projekteerimisnõuetega;

Planeeringualal ei ole toimunud tootmistegevust ega muud keskkonnaohtlikku tegevust ning seetõttu ei ole eeldada ka olulisi pinnase või vee reostust, mis seaks piirangud edasisele ehitustegevusele. 
Planeeritav ala jääb veotänava naabrusse ja tööstusalade lähedusse, mis mõjutab välismüra taset planeeringualal. Lisamüra tekitab perspektiivis Tiigi tn 4  edelapiirile perspektiivis rajatav raudtee. Hoonete projekteerimisel arvestada standardi EVS 842:2003 „Ehitise heliisolatsiooninõuded. Kaitse müra eest“  ja selles sätestatud müra nõudeid välismürale ja hoone välispiirete heliisolatsioonile.

Planeeringuala kruntide veevarustus ja kanalisatsioon on ette nähtud tööstuspiirkonna ühisvõrkude baasil. Käesoleva detailplaneeringuga seatakse nõue, et alale kavandatavates ettevõtetes tuleb kasutada vett säästvaid tehnoloogiaid.
Planeeringuala kanalisatsioon on ette nähtud lahkvoolsena. 
Planeeritavatele kruntidele peab välja ehitama sademetevee kokkukogumiseks vastava süsteemi. Katuselt ja platsidelt tulev sademevesi koguda kokku ning suunata sajuveekanalisatsiooni, osaliselt immutada pinnasesse omal krundil, kahjustamata naaberkinnistute huvisid. Asfaltkattega pindadelt tulevad võimalikud õlised sademeveed tuleb puhastada enne kanaliseerimist lokaalsetes I klassi õli- ja bensiinipüüdurites. Sademevee puhul tuleb rakendada nii tehnoloogilisi kui administratiivseid meetmeid sademevee reostatuse vältimiseks (nt. alade kuivpuhastus, reostustõkendite olemasolu, plaanid ning juhised reostusjuhtumite korral tegutsemiseks), samuti rakendada meetmeid sademevee puhastamiseks enne suublasse juhtimist. Sademevee puhastamiseks võib kasutada nii konventsionaalseid meetmeid (liiva-õlipüüdurid), kui alternatiivseid lahendusi (nt. puhastusmärgalad) või nende omavahelisi kombinatsioone.

Krundi pinda on lubatud osaliselt tõsta 0,5m naaberkinnistute huve kahjustamata.

Detailplaneeringuga haaratud territooriumil intensiivset pinnast, pinna- ja põhjavett ning õhku reostavat majandustegevust ei ole ette näha. 
Kavandatava tegevusega ei kaasne olulisel määral soojuse, kiirguse ega lõhna teket, valgusreostust tekib välis- ja sisevalgustusest ning autode tuledest.

Vastavalt Eesti standardile EVS 840:2009 (Radooniohutu hoone projekteerimine) on piiranguteta ehitustegevuseks lubatud radooni piirsisaldus pinnaseõhus 50 kBq/m3. Vastavalt EVS 840:2009 tuleb ehitamisel radooni hoonesse sattumise vältimiseks rakendada meetmeid, mis määrata hoone ehitusprojektis selliselt, et hoones oleks tagatud normikohane radooni foon.

Hoone projekteerimisel arvestada Eesti standardi EVS 894:2008 „Loomulik valgustus elu- ja bürooruumides“ nõuetega.  Planeeritav hoonestus ei too kaasa naaberhoonestuse insolatsiooni vähenemist, sest naaberkinnistute hooned paiknevad kaugel. 

Vibratsioon võib esineda hoonete ehitamisel. 

Perspektiivis tuleb Tiigi tn 4 maa-alal arvestada rongiliiklusest tuleneva müra ja vibratsiooni kahjuliku mõjuga ja  rakendamisega vaikust nõudvates ärihoonetes (nt majutusruumid, bürood).
Rongiliikluse tekitatud müra ja vibratsiooni kahjuliku mõju vähendamiseks tuleb edaspidi rakendada järgnevaid meetmeid:

-projekteerida ja ehitada uus raudtee lõtkudeta rööbastee konstruktsiooniga ja elastsete aluslappidega raudbetoonliipritel;

-piirata raudteel sõidukiirust; kasutada vaiksemad vedurid;
-paigaldada raudtee vahetusse lähedusse müraseinad või vallid normatiivse mürataseme ületamise kohtades (müratõkkena naaberaladele toimivad ka raudtee lähedusse rajatavad tööstushooned).

-hoonete akende ja välisseinte müratakistuse suurendamine.

Tiigi tn 4 maa-alel rajatavad hooned takistavad perspektiivselt raudteelt kanduvat müra Kadastiku karjääri puhkealale.
Detailplaneeringu elluviimisega ei likvideerita väärtuslikku kõrghaljastust. Planeeringuga määratakse kohustus täiendava kõrg- ja madalhaljastuse rajamiseks Tiigi tänava poolsele alale ning planeeritud kruntidele, mis parandab oluliselt alal olemasolevat olukorda. Kavandatud kruntide haljastuse osakaal on ette nähtud 10% krundi pindalast, millest 60% peab olema kõrghaljastus. Detailplaneeringu realiseerumisel suureneb kõrghaljastuse osakaal ja paraneb maa-ala üldilme.
Jäätmete käitlemisel juhinduda Jäätmeseadusest ja Narva jäätmehoolduseeskirja nõuetest. 
Planeeringualal tuleb rakendada jäätmete sorteeritud kogumist omal krundil. Taaskasutatavaid jäätmeid koguda liikide kaupa eraldi ja paigutada sorteeritud jäätmete kogumise konteineritesse. Planeeritaval alal kavandada kõikidel kruntidel koht olmeprügi konteineritele, mis paigutada sissesõidutee äärde, kruntide tänavapoolsesse ossa. Soovituslikult tuleks prügikonteinerite paik ehitada varikatusega ja piirdega, mille värav oleks vajaduse korral lukustatav. Ohtlikud jäätmed (näit. Hg-lambid, patareid, väetisekotid jms.) koguda tavajäätmetest eraldi. Ehitusjäätmed tuleb koguda selleks ettenähtud krundile transporditavasse konteinerisse. Krundi valdaja peab tagama regulaarse prügi äraveo tegevusluba omava ettevõtte poolt.

7. KURITEGEVUSE RISKE VÄHENDAVAD NÕUDED JA TINGIMUSED

Teatud liiki kuritegusid on võimalik vähendada, muutes kuriteo sooritamise võimalusi ehitatud keskkonnas. Planeeringus on arvestatud Eesti Standardikeskuses välja töötatud kuritegevuse ennetamise standardiga.

· Aktiivse kasutusega ala vähendab kuriteohirmu.

· Nähtamatud sihtmärkide tugevdamise meetodid vähendavad kuriteohirmu (pole vaja agressiivsetena väljanägevaid piirdeid).

· Hea nähtavus, valgustus, jälgitavus ja korrashoid vähendavad sissemurdmiste, vandalismi, vägivalla, autodega seotud kuritegude, varguste ja süütamiste riski ja kuriteohirmu.

· Hea planeering, arhitektuur ja suunaviidad annavad inimestele tunde, et nad on piirkonnas teretulnud, suurendavad omaniku- ja kontrollitunnet ning vähendavad seega kuriteohirmu.

· Tagumiste juurdepääsude, aga samuti umbsoppide vältimine kujunduses ning murdvaraste jaoks (hõlpsalt) ligipääsetavate uste ja akende turvalisemaks muutmine vähendab sissemurdmiste riski.

· Ohustatud sissepääsude jälgimine, milleks kasutatakse soovitatavalt ka videovalvet, vähendab sissemurdmiste riski.

· Valduse sissepääsude arvu piiramine üheni õhtuti ja nädalavahetustel vähendab sissemurdmiste riski.

· Tugevad ukse- ja aknaraamid, uksed ja aknad, lukud ja klaasid vähendavad vandalismi ja sissemurdmiste riski.

· Ohustatud paikade juures korraldatav jälgimine vähendab vandalismi riski.

· Juurdepääsuteede (eriti öösiti kasutatavate teede) jälgimine vähendab vägivaldsete kuritegude riski, eriti juhul kui kasutatakse ka videovalvet.

· Parklate sissepääsu kontroll ja jälgimine, soovitatavalt videojälgimise abil, vähendab autovarguste ja autodega seotud kuritegude riski.

· Vandalismiaktide võimalike sihtmärkide jälgimine vähendab vandalismi riski.

· Süütamisohtlike kohtade jälgimine vähendab süütamise riski.

· Korrashoid, eriti kergesti süttiva prügi kiire eemaldamine vähendab süütamise ohtu. Vajalik on pidev järelevalve.

8. PLANEERINGU ELLUVIIMISE TEGEVUSKAVA.
Detailplaneeringute kehtestamise tingimustes lepitakse kokku järgnevates planeerimisstaadiumites. 
9. MUUD VAJALIKUD UURINGUD.
Ehitusprojekti koostamiseks teostada ehitusgeoloogilised uurimised.

